AFRIKAANSE OPSOMMING: In ’n toenemend komplekse wêreld waar voedsel sekuriteit in baie gebiede, veral in Afrika ’n uitdaging bly, is dit baie belangrik om kinders oor voedsel op te voed - vanaf produksie tot by die verbruik daarvan, en ook om seker te maak dat hulle genoeg eet, wat baie belangrik is vir konsentrasie en die vermoë om te leer. Hoe kan ons kinders op ’n volhoubare manier leer oor voeding? Hierdie studie fokus op twee skole in Tigray, in Ethiopië wat skoolvoedingskemas, skooltuine en voedingkurrikula het. Die vraag wat gevra is, is: Tot watter mate integreer hierdie twee skole in Tigray die voedingskemas, die skooltuine en die voedingkurrikula? Die gekose metodologie is ’n gevallestudie. Empiriese data is ook deur middel van onderhoude, oorsigte en observasies versamel. Onderhoude oor skooltuine, voedingskemas en die kurrikula is gevoer met die skoolhoofde van 14 skole. Twee skole is toe gekies vir in-diepte navorsing. Die skooltuine bring geld in vir die skool en word ook gebruik om vir die leerling tuinmaakvaardighede aan te leer. Die kurrikulum is standaard vir die hele Tigray en word deur die Wêreld Voedsel Program verskaf. Daar is egter ’n paar uitsonderings. In hierdie navorsing is daar bewys dat die integrasie van die skooltuin, die voedingskema en die kurrikula, goeie gevolge kan hê. Dit is egter belangrik dat die skool personeel moet saamwerk en dat die vereniging van die drie beheer moet word. Skole voel bv. Tans dat hulle nie eienaarskap oor die voedingskema het nie, want dit word deur eksterne NROs beheer. Hierdie navorser stel voor dat die skooltuine, skoolvoedingskema en die voedingkurrikulum onder een sambreel beskou moet word met die doel om ’n volhoudbare model vir die onderrig van voeding te skep. Die gevallestudie verskaf insig in die spesifieke uitdagings in Tigray, Ethiopië, maar belangrike slotsomme kan ook veralgemeen word.